Document ID: 31990R3827

ΚΑΝΟΝΙΣΜΟΣ (ΕΟΚ) αριθ. 3827/90 ΤΗΣ ΕΠΙΤΡΟΠΗΣ
της 19ης Δεκεμβρίου 1990
για μεταβατικά μέτρα για την περιγραφή ορισμένων οίνων ποιότητας που παράγονται σε καθορισμένες περιοχές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,
Εκτιμώντας:
ότι, δυνάμει της πράξης προσχώρησης, οι ειδικές διατάξεις που εφαρμόζονται στους οίνους ποιότητας που παράγονται σε καθορισμένες περιοχές που προβλέπονται στον κανονισμό (ΕΟΚ) αριθ. 823/87 του Συμβουλίου (1), όπως τροποποιήθηκε από τον κανονισμό (ΕΟΚ) αριθ. 2043/89 (2), καθώς και οι γενικοί κανόνες για την περιγραφή και την παρουσίαση των οίνων αυτών που προβλέπονται στον κανονισμό (ΕΟΚ) αριθ. 2392/89 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 3886/89 (4), αρχίζουν να ισχύουν στην Πορτογαλία από την αρχή του δευτέρου σταδίου προσχώρησης 7
ότι, για να αποφευχθεί διακοπή των καλώς εδραιωμένων εμπορικών ρευμάτων εν αναμονή προσαρμογής της κοινοτικής νομοθεσίας όσον αφορά την περιγραφή της καθορισμένης περιοχής, αφενός, και τη χρησιμοποίηση σημάτων που περιέχουν λέξεις ταυτόσημες με αυτές τις γεωγραφικές περιγραφές, αφετέρου, πρέπει να επιτραπεί η χρησιμοποίηση φημισμένων σημάτων για έναν οίνο ή γλεύκος σταφυλής που περιέχει ταυτόσημες λέξεις με το όνομα καθορισμένης περιοχής για την Πορτογαλία πριν από την 1η Ιανουαρίου 1991 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 40 παράγραφος 2 του κανονισμού (ΕΟΚ) αριθ. 2392/89, ο δικαιούχος ενός φημισμένου σήματος που έχει καταχωρηθεί για οίνο ή γλεύκος σταφυλής που περιέχει λέξεις ταυτόσημες με το όνομα μιας καθορισμένης περιοχής από την Πορτογαλία για την ονομασία ενός v.q.p.r.d πριν από την 1η Ιανουαρίου 1991, μπορεί να συνεχίσει τη χρησιποποίηση του σήματος αυτού όταν είναι ταυτόσημο με το κύριο όνομα του δικαιούχου του σήματος αυτού και είχε χρησιμοποιηθεί συνεχώς εδώ και τρεις γενεές τουλάχιστον.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Εφαρμόζεται έως τις 31 Μαρτίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1990.

Labels: 17